  Анжелика Тихонова корреспондент Удмуртиысь куасэн бызьылӥсь Максим Вылегжанин 2-тӥ толсуре Лиллехамерын (Норвегия) спринтын классика амалэн ӵошатсконэ пыриськоз. Отын Куасэн бызьылонъя калыккуспо федерацилэн Дуннелэн кубокезлэн кыкетӥ люкетэзлэн ӵошатсконъёсыз ортчо. 2-тӥ-4-тӥ толсуре ӵошатскон радлыкын: нимаз спринт, эрико амалэн нимаз ӵошатскон но персьют. Тодады вайытом, Финляндиысь Рукаын ортчем Дуннелэн кубокезлэн нырысетӥ люкетаз Максим Вылегжанин 15 иськемын нимаз ӵошатсконын 48-тӥ инты басьтӥз, нош нимаз спринтын 33-тӥ луиз (кыкез ик ӵошатсконъёс классика амалэн ортчизы). Тегъёс: Спорт Шаркан МаксимВылегжанин Удмуртия Россия куасэнбызьылон ДуннелэнКубокез  